PLINY: NATURAL HISTORY 



et adorari velle. hi greges repente lymphati futura 



186 praecinunt. femina bos ei semel anno ostenditur, 

 suis et ipsa insignibus, quamquam aliis ; semperque 

 eodem die et inveniri eam et extingui tradunt. 

 Memphi est locus in Nilo quem a figura vocant 

 Phialam ; omnibus annis ibi auream pateram argen- 

 teamque mergunt iis ^ diebus quos habent natales 

 Apis. septem hi sunt ; mirumque neminem per 

 eos a crocodihs attingi, octavo post horam diei 

 sextam redire beluae feritatem. 



187 LXXIL Magna et pecori gratia vel in placamentis 

 deorum vel in usu vellerum. ut boves victum ho- 

 minum excolunt ita corporum tutela pecori debetur. 

 generatio bimis utrimque ad novenos annos, qui- 

 busdam et ad x. primiparis minores fetus. coitus 

 omnibus ab arcturi occasu, id est a. d. iii idus Maias 

 ad aquilae occasum x kal. Aug. ; gerunt partum 

 diebus cl. postea concepti invalidi ; cordos voca- 

 bant antiqui post id tempus natos. multi hibemos 

 agnos praeferunt vernis, quoniam magis intersit 

 ante solstitium quam ante brumam firmos esse 



188 solumque hoc animal utiliter bruma nasci. arieti 

 naturale agnas fastidire, senectam ovium consectari ; 

 et ipse mehor senecta, mutilus quoque utilior. 



' Brotier : mergentes. 

 130 



